കഠിനാധ്വാനവും തയ്യാറെടുപ്പും പ്രധാനം സ്വയം പഠിച്ച് സിവില് സര്വ്വീസ് 70ാം റാങ്ക് സലോണിയുടെ വിജയമന്ത്രങ്ങളിവ മികച്ച കരിയര് ആഗ്രഹിക്കുന്ന ഏതൊരു വ്യക്തിയുടെയും സ്വപ്നമാണ് സിവില് സര്വ്വീസ്. ഐഎഎസ് അല്ലെങ്കില് ഐപിഎസ് എന്ന സ്വപ്നത്തിലേക്ക് എത്തിച്ചേരുന്നവര് ചുരുക്കം. കഠിനാധ്വാനം ചെയ്യുന്ന ഒരാള്ക്ക് മാത്രമേ യുപിഎസ്സി എന്ന കടമ്ബ കടക്കാന് സാധിക്കൂ. യുപിഎസ്സി സിവില് സര്വ്വീസ് പരീക്ഷയില് 70ാം റാങ്ക് നേടിയത് സലോണി വര്മ Saloni Verma എന്ന പെണ്കുട്ടിയാണ്. ഝാര്ഖണ്ഡിലെ ജംഷഡ്പൂപ് സ്വദേശിയാണ് സലോണി. എന്നാല് കൂടുതല് സമയം താമസിച്ചത് ദില്ലിയിലാണ്. ബിരുദപഠനം പൂര്ത്തിയാക്കിയ സമയം മുതല് യുപിഎസ്സി പരീക്ഷക്ക് പഠിക്കാന് ആരംഭിച്ചിരുന്നു സലോണി. ആദ്യ തവണ വിജയം നേടാന് കഴിഞ്ഞില്ലെങ്കിലും രണ്ടാം തവണ അഖിലേന്ത്യാ തലത്തില് മികച്ച റാങ്ക് നേടാന് ഈ പെണ്കുട്ടിക്ക് സാധിച്ചു. സലോണിയും വിജയവഴികളെക്കുറിച്ചറിയാം കോച്ചിംഗ് ഇന്സ്റ്റിറ്റ്യൂട്ടുകളെ ആശ്രയിക്കാതെ സ്വയം പഠിച്ചാണ് സലോണി ഈ തിളക്കമാര്ന്ന വിജയം നേടിയെടുത്തത്. നമ്മുടെ കഴിവുകളും താത്പര്യങ്ങളും തിരച്ചറിയുക എന്നതാണ് ഏറ്റവും പ്രധാനപ്പെട്ട കാര്യമെന്ന് സലോണി പറയുന്നു. യുപി എസ് സി യില് മികച്ച വിജയം നേടിയവരുടെ അഭിമുഖങ്ങളും വ്ലോഗുകളും അറിയുക. യുപിഎസ്സി പരീക്ഷയെഴുതാന് കോച്ചിംഗിന്റെ ആവശ്യമില്ലെന്നാണ് സലോണിയുടെ അഭിപ്രായം. എന്നാല് കൃത്യമായ മാര്ഗനിര്ദ്ദേശങ്ങള് ലഭിച്ചില്ലെങ്കില് കോച്ചിംഗിന് ചേരുന്നതാണ് ഉത്തമം. വിജയമെന്നത് സ്വന്തം കഠിനാധ്വാനത്തെയും പഠനത്തെയും ആശ്രയിച്ചിരിക്കുമെന്നാണ് സലോണിയുടെ വിജയമന്ത്രം. സിലബസ് മനസ്സിലാക്കിയാണ് പഠനസാമഗ്രികള് തെരഞ്ഞെടുത്തത്. ചുരുങ്ങിയ സമയത്തിനുള്ളില് വിജയം നേടാന് നല്ല തയ്യാറെടുപ്പുകള് അനിവാര്യമാണ്. ആദ്യ ശ്രമത്തില് പരാജയപ്പെട്ടെങ്കിലും പന്മാറാന് തയ്യാറാകാതെ വീണ്ടും പരിശ്രമിച്ചു. 70ാം റാങ്കിലേക്കെത്തിയതിങ്ങനെയെന്ന് സലോണിയുടെ വാക്കുകള്. യുപിഎസ്സി പരീക്ഷക്ക് തയ്യാറെടുക്കുന്നവരോട് സലോണിക്ക് പറയാനുള്ളത് ഇതാണ്. മികച്ച തയ്യാറെടുപ്പുകളുമായി നിരന്തരം മുന്നോട്ട് പോകുക. എല്ലാ ദിവസവും കഠിനമായി പരിശ്രമിക്കുക. ലക്ഷ്യസ്ഥാനത്തെത്താനുള്ള മാര്ഗം ഇത് മാത്രമാണ്. കഠിനാധ്വാനം, ശരിയായ തയ്യാറെടുപ്പ്, പരമാവധി പുനരവലോകനം, ഉത്തരമെഴുതി പരിശീലിക്കല്, പോസിറ്റീവ് മനോഭാവം ഇവയെല്ലാം വിജയത്തിന്റെ ഘടകങ്ങളാണെന്ന് സലോണി പറയുന്നു.